Die vorige keer wat ek vir Wian Vos gesien optree het was 'n paar jaar terug by Godly Revolution met 'n klomp dansers en rock en pop songs wat gemik was op jeugbediening. Maar met Geseënde Van God slaan Wian 'n nuwe rigting in.
Dis moeilik om die musiekstyl in 'n boksie te sit, maar daar is 'n duidelike country invloed op baie van die songs. Daar is ook groot lofprysings-"anthems" in 'n rock styl. Nou en dan ook 'n jazz-gevoel op van die ballades met saksofoon en klavier tussenspel om die klank af te rond. Op "Gebed Vir Suid-Afrika" is daar ook 'n tipiese Afrika kwaito klank.